Държавен вестник, бр. 59, 2016 г., стр. 21

БРОЙ  59	
Д Ъ Р Ж А В Е Н  В Е С Т Н И К 	
СТР.  21  
3. „Допълнителна услуга“ е услуга, пред­
лагана на потребителя по договора за кредит.
4. „Държава членка“ е държава – членка 
на Европейския съюз, или друга държава 
страна по Споразумението за Европейското 
икономическо пространство. 
5. „Изпращаща държава“ е:
а) държавата членка, в която е постоянният 
адрес на кредитора или кредитния посред­
ник – когато те са физически лица;
б) държавата членка, в която е седали­
щето и адресът на управление на кредитора 
или на кредитния посредник – когато те са 
юридически лица.
6. „Компетентен орган“ е орган, определен 
като компетентен от друга държава членка 
да осигурява прилагането и спазването на 
Директива 2014/17/ЕС на Европейския пар­
ламент и на Съвета от 4 февруари 2014 г.
относно договорите за кредити за жилищни 
недвижими имоти за потребители и за изме­
нение на директиви 2008/48/ЕО и 2013/36/ЕС 
и Регламент (ЕС) № 1093/2010 (ОВ, L 60/34 
от 28 февруари 2014 г.).
7. „Кредит в чуждестранна валута“ е договор 
за кредит, при който кредитът е:
а) деноминиран във валута, различна от 
валутата, в която потребителят получава доход 
или държи активи, от които кредитът ще се 
погасява, или
б) деноминиран във валута, различна 
от валутата на държавата членка, в която 
потребителят е пребивавал към момента на 
сключване на договора за кредит или в която 
е обичайното му местопребиваване.
8. „Кредитен посредник“ е лице, което не 
действа като кредитор или нотариус, свързва 
пряко или непряко потребител с кредитор 
или кредитен посредник и при извършване 
на своята търговска дейност срещу заплаща­
не в парична или в друга форма, уговорена 
в договора:
а) представя или предлага на потребители 
договори за кредит по смисъла на чл. 1, ал. 2 
от този закон, или
б) съдейства на потребители, като извършва 
друг вид подготвителни или преддоговорни 
действия по договори за кредит по смисъла 
на чл. 1, ал. 2 от този закон, или
в) сключва с потребители договори за кре­
дит по смисъла на чл. 1, ал. 2 от този закон 
от името на кредитора.
9. „Кредитна институция“ е понятие по 
смисъла на чл. 4, параграф 1, т. 1 от Регла­
мент (ЕС) № 575/2013 на Европейския парла­
мент и на Съвета от 26 юни 2013 г. относно 
пруденциалните изисквания за кредитните 
институции и инвестиционните посредници и 
за изменение на Регламент (ЕС) № 648/2012.
10. „Кредитор“ е кредитна институция по 
смисъла на Закона за кредитните институции 
или финансова институция по чл. 3а от Закона 
за кредитните институции.
11. „Лихвен процент по кредита“ е лих­
веният процент, изразен като фиксиран или 
като променлив процент, който се прилага на 
годишна основа от общия размер на кредита.
12. „Мостов кредит“ е договор за кредит 
без определен срок или със срок на погасяване 
в рамките на 12 месеца, който се използва 
от потребителя за временно финансиране за 
придобиване или запазване на вещно право 
върху недвижим имот до договаряне на друга 
форма за неговото финансиране.
13. „Обвързан кредитен посредник“ е кре­
дитен посредник, който действа от името и 
за сметка:
а) само на един кредитор;
б) само на една група кредитори, или
в) на няколко кредитора или групи кредито­
ри, които не заемат съществен дял от пазара.
14. „Обвързваща практика“ е предлагането 
или сключването на договор за кредит в па­
кет с други отделни финансови продукти или 
услуги, при което договорът за кредит не се 
предлага на потребителя отделно.
15. „Обща сума, дължима от потребителя“ е 
сборът от общия размер на кредита и общите 
разходи по кредита за потребителя.
16. „Общ размер на кредита“ е макси­
малният размер (лимит) или общата сума, 
предоставяна по договора за кредит.
17. „Общ разход по кредита за потребителя“ 
са всички разходи по кредита, включително 
лихви, комисиони, такси, възнаграждение за 
кредитни посредници и всички други видове 
разходи, пряко свързани с договора за кре­
дит за недвижим имот, които са известни на 
кредитора и които потребителят трябва да 
заплати, включително разходите за допълни­
телни услуги, свързани с договора за кредит, 
и по-специално застрахователните премии, в 
случаите, когато сключването на договора за 
допълнителна услуга е задължително условие 
за получаване на кредита или за получава­
не на кредита при предлаганите условия. 
Общият разход по кредита за потребителя 
включва и разходите за извършване на оценка 
на недвижим имот, когато такава оценка е 
необходима за получаване на кредита. Об­
щият разход по кредита за потребителя не 
включва нотариалните такси, както и таксите 
за вписване при прехвърлянето на собстве­
ността на недвижим имот и разходите, които 
потребителят заплаща при неизпълнение на 
задълженията си по договора за кредит.
18. „Оценка на кредитоспособността“ е 
оценка на възможността за изпълнение на 
задълженията, произтичащи от договора за 
кредит.